เซเว่น-อีเลฟเว่น เจแปน

เซเว่น-อีเลฟเว่น เจแปน (株式会社セブン‐イレブン・ジャパン; Kabushiki gaisha Sebun Irebun Japan) เป็นเครือร้านสะดวกซื้อของญี่ปุ่นที่มีสำนักงานใหญ่ตั้งอยู่ในเขตชิโยดะ กรุงโตเกียว บริษัทก่อตั้งขึ้นในปี ค.ศ. 1973 ในชื่อ ยอร์คเซเว่น (ヨークセブン, Yōku Sebun) โดยเครือซูเปอร์มาร์เก็ต อิโต-โยคาโด (Ito-Yokado) ร่วมกับบริษัท เซาท์แลนด์คอร์ปอเรชัน (Southland Corporation) ซึ่งปัจจุบันคือบริษัท เซเว่น-อีเลฟเว่น อินคอร์ปอเรท (7-Eleven, Inc.) ผู้ดำเนินกิจการร้านสะดวกซื้อจากสหรัฐอเมริกา ณ ปี ค.ศ. 2022 เซเว่น-อีเลฟเว่น เป็นเครือร้านสะดวกซื้อที่มีขนาดใหญ่ที่สุดในประเทศญี่ปุ่น ทั้งในแง่ของยอดขายและจำนวนสาขา นอกจากนี้ ยังถือเป็นหนึ่งในเครือข่ายธุรกิจค้าปลีกที่มีขนาดใหญ่ที่สุดในประเทศญี่ปุ่นเมื่อพิจารณาจากยอดขาย ในเดือนพฤศจิกายน ค.ศ. 2005 ได้เข้าซื้อกิจการของเซเว่น-อีเลฟเว่น อินคอร์ปอเรท (7-Eleven, Inc.) เดิม จนกลายเป็นเจ้าของแต่เพียงผู้เดียว ประวัติ เมื่อวันที่ 28 สิงหาคม ค.ศ. 1973 อิโต-โยคาโดประกาศข้อตกลงการได้รับสิทธิ์แฟรนไชส์จากเซาท์แลนด์คอร์ปอเรชัน ซึ่งเป็นเครือร้านสะดวกซื้อจากสหรัฐอเมริกาในชื่อ เซเว่น-อีเลฟเว่น เพื่อพัฒนาธุรกิจร้านสะดวกซื้อในประเทศญี่ปุ่น ข้อตกลงดังกล่าวได้มอบสิทธิ์แฟรนไชส์แก่อิโต-โยคาโดในการจัดตั้งเครือข่ายร้านสะดวกซื้อ บริษัทตั้งเป้าหมายที่จะขยายเครือข่ายร้านสะดวกซื้อให้ครอบคลุมภายในเวลาประมาณสองปี โดยกำหนดเป้าหมายการเปิดสาขาไว้ที่ 2,000 ถึง 3,000 แห่ง และตั้งเป้าขั้นต่ำไว้ที่ 1,500 แห่ง ในเดือนพฤศจิกายน ค.ศ. 1973 ได้มีการก่อตั้งบริษัทร้านสะดวกซื้อในชื่อ ยอร์คเซเว่น (York Seven) ขึ้น อ้างอิง